CELEX: 62016TA0558
Language: el
Date: 2017-11-22 00:00:00
Title: Υπόθεση T-558/16: Απόφαση του Γενικού Δικαστηρίου της 22ας Νοεμβρίου 2017 — von Blumenthal κ.λπ. κατά ΕΤΕπ (Υπαλληλική υπόθεση — Προσωπικό της ΕΤΕπ — Μεταρρύθμιση του συστήματος αποδοχών και μισθολογικής αναπροσαρμογής — Ένσταση ελλείψεως νομιμότητας — Ίση μεταχείριση — Ευθύνη)

15.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/15
            
         Απόφαση του Γενικού Δικαστηρίου της 22ας Νοεμβρίου 2017 — von Blumenthal κ.λπ. κατά ΕΤΕπ
   (Υπόθεση T-558/16) (1)
   
   ((Υπαλληλική υπόθεση - Προσωπικό της ΕΤΕπ - Μεταρρύθμιση του συστήματος αποδοχών και μισθολογικής αναπροσαρμογής - Ένσταση ελλείψεως νομιμότητας - Ίση μεταχείριση - Ευθύνη))
   (2018/C 013/25)
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες-ενάγοντες: Henry von Blumenthal (Bergem, Λουξεμβούργο), Marc D’Hooge (Λουξεμβούργο, Λουξεμβούργο), Giulia Gaspari (Λουξεμβούργο), Patrick Vanhoudt (Gonderange, Λουξεμβούργο) και Dalila Bundy (Cosnes-et-Romain, Γαλλία) (εκπρόσωπος: L. Levi, δικηγόρος)
   
      Καθής-εναγομένη: Ευρωπαϊκή Τράπεζα Επενδύσεων (ΕΤΕπ) (εκπρόσωποι: αρχικώς C. Gómez de la Cruz, G. Nuvoli και T. Gilliams, στη συνέχεια T. Gilliams και G. Faedo, επικουρούμενοι από τον P.-E. Partsch, δικηγόρο)
   
      Αντικείμενο
   
   Προσφυγή-αγωγή βάσει του άρθρου 270 ΣΛΕΕ, αφενός, για την ακύρωση των αποφάσεων που περιέχονται στα εκκαθαριστικά σημειώματα αποδοχών τους του Απριλίου 2015 και επόμενα, περί εφαρμογής ως προς τους προσφεύγοντες-ενάγοντες της αποφάσεως του διοικητικού συμβουλίου της ΕΤΕπ της 16ης Δεκεμβρίου 2014 και της αποφάσεως της διευθύνουσας επιτροπής της ΕΤΕπ της 4ης Φεβρουαρίου 2015, καθώς και στα εκκαθαριστικά σημειώματα σχετικά με την ανταμοιβή της αποδόσεως για τον Απρίλιο 2015 υπέρ των προσφευγόντων-εναγόντων και, αφετέρου, για την καταδίκη της ΕΤΕπ σε καταβολή στους προσφεύγοντες-ενάγοντες, πρώτον, ποσού το οποίο αντιστοιχεί στη διαφορά μεταξύ του ποσού των καταβληθεισών αποδοχών κατ’ εφαρμογήν των προαναφερθεισών αποφάσεων και εκείνου των αποδοχών που οφείλονται σύμφωνα με τις δεσμεύσεις της ΕΤΕπ και, δεύτερον, αποζημιώσεως προς αποκατάσταση της υλικής ζημίας, λόγω της απώλειας της αγοραστικής τους δύναμης, και προς ικανοποίηση της ηθικής βλάβης που φέρεται ότι υπέστησαν οι προσφεύγοντες-ενάγοντες.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή-αγωγή.
            
         
               2)
            
            
               Καταδικάζει τον Henry von Blumenthal, τον Marc D’Hooge, την Giulia Gaspari, τον Patrick Vanhoudt και την Dalila Bundy στα δικαστικά έξοδα.
            
         
      (1)  EE C 414 της 14.12.2015 (υπόθεση η οποία καταχωρίστηκε αρχικώς στο πρωτόκολλο του Δικαστηρίου Δημόσιας Διοίκησης της Ευρωπαϊκής Ένωσης με τον αριθμό F-99/15 και μεταφέρθηκε στο Γενικό Δικαστήριο της Ευρωπαϊκής Ένωσης την 1.9.2016).